
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 154
                                                                    31 iulie 2025
privind amenajarea și exploatarea unui patinoar artificial cu ocazia sărbătorilor de iarnă, pe

terenul aparținând domeniului public din Piața Octavian Goga, în perioada

01 Noiembrie 2025 – 31 Ianuarie 2026
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.244/02.07.2025 şi la Consiliul Local Sighișoara cu nr. 23.228/18.07.2025, de referatul de aprobare, înregistrat cu nr. 21.243/02.07.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 5.976/17.02.2025, prin care S.C. GELMAXICO S.R.L. solicită sprijin pentru amenajarea și exploatarea unui patinoar în municipiul Sighișoara, cu ocazia sărbătorilor de iarnă, în perioada 01 Noiembrie 2025 – 31 Ianuarie 2026, în municipiul Sighișoara, pe terenul aparținând domeniului public din Piața Octavian Goga, pe o suprafață de 600 mp., precum și o suprafață de 60 mp., pentru montarea unui centru de închirieri patine și garderobă;

Luând în considerare faptul că pentru a putea marca într-un mod cât mai plăcut sărbătorile de iarnă, printre obiectivele administrației publice locale se numără și creșterea calității vieții cetățenilor prin organizarea unor acțiuni de agrement specifice acestui sezon, sens în care, municipalitatea a luat în considerare propunerea lui S.C. GELMAXICO S.R.L. pentru amenajarea și exploatarea unui patinoar artificial în municipiul Sighișoara, în perioada 01 Noiembrie 2025 – 31 Ianuarie 2026;

Ținând cont de prevederile Legii nr. 51/2006, legea serviciilor comunitare de utilităţi publice, republicată, cu modificările și completările ulterioare;

Văzând prevederile Legii nr. 69/2000 a educației fizice și sportului, cu modificările și completările ulterioare și ale Regulamentului de punere în aplicare a Legii educației fizice și a sportului nr. 69/2000, aprobat prin Hotărârea Guvernului nr. 884/2001;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

Ținând cont de prevederile Legii nr. 277/2015 privind Codul fiscal, cu modificările și completările ulterioare și de prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare;

Având în vedere Regulamentul de organizare şi funcţionare a parcărilor publice aflate pe raza Municipiului Sighișoara, precum și de acces și trafic în Cetatea Medievală, aprobat prin Hotărârea Consiliului Local Sighişoara nr. 79/30.05.2024, cu referire la prevederile art. 36 alin. (3) din Regulament;

Având în vedere prevederile Hotărârii Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere prevederile Hotărârii Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026, Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara; 
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 21.246/02.07.2025, prin care se propune amenajarea și exploatarea unui patinoar artificial cu ocazia sărbătorilor de iarnă, pe terenul aparținând domeniului public din Piața Octavian Goga, în perioada 01 Noiembrie 2025 – 31 Ianuarie 2026;
Văzând și Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 22.285/10.07.2025, prin care se propune amenajarea și exploatarea unui patinoar artificial cu ocazia sărbătorilor de iarnă, pe terenul aparținând domeniului public din Piața Octavian Goga, în perioada 01 Noiembrie 2025 – 31 Ianuarie 2026;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. „c” și lit. „d”, alin. (6) lit. „a”, alin. (7) lit. „f”, lit. „n” și lit. „s” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                 H O T Ă R Ă Ş T E:

Art. 1. Se aprobă amenajarea și exploatarea unui patinoar artificial cu ocazia sărbătorilor de iarnă, pe terenul aparținând domeniului public din municipiul Sighișoara, Piața Octavian Goga, în suprafaţă de 600 mp. și a unui centru de închirieri patine și garderobă, în suprafață de 60 mp., identificat conform anexei nr. 1 la prezenta hotărâre, în perioada 01.11.2025 – 31.01.2026, de către S.C. GELMAXICO S.R.L.

Art. 2.  Se aprobă ca perimetrul de amplasare al patinoarului să fie situat pe domeniul public al municipiului Sighișoara, din Piața Octavian Goga, potrivit planului de situație, anexa nr. 1 la prezenta hotărâre.

Art. 3. Pentru perioada 01 noiembrie 2025 – 31 decembrie 2025, taxa pentru ocuparea domeniului public pentru patinoarul artificial se va achita conform Hotărârii Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara. Taxa se va achita de către solicitant, până în ziua ocupării efective a terenului.

Art. 4. Pentru perioada 01 – 31 ianuarie 2026, taxa pentru ocuparea domeniului public pentru patinoarul artificial se va achita conform Hotărârii Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026, Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara. Taxa se va achita de către solicitant, până în ziua ocupării efective a terenului.

Art. 5. (1) Municipiul Sighișoara va asigura cheltuielile de funcționare aferente energiei electrice pe perioada amenajării și exploatării patinoarului.

(2) S.C. GELMAXICO S.R.L. va permite accesul gratuit grupurilor de elevi organizate din cadrul unităților de învățământ din Municipiul Sighișoara, sub îndrumarea unui cadru didactic, pe baza unei programări prealabile și va desfășura activitățile de entertainment pe care le menționează în adresa înregistrată la Municipiul Sighişoara cu nr. 5.976/17.02.2025.

(3) S.C. GELMAXICO S.R.L. se obligă să obțină avizele/autorizațiile necesare desfășurării activității aferente patinoarului, să asigure lucrările și fondurile necesare realizării obiectivului, logistica necesară funcționării acestuia, întrucât are personal calificat în acest sens, să asigure curățenia și întreținerea periodică a echipamentelor, resursele financiare și umane necesare folosirii patinoarului, transportul, montarea/demontarea pieselor aferente patinoarului, să suporte spezele necesare amplasării și întreținerii patinoarului, să asigure siguranța utilizatorilor în perimetrul patinoarului și să perceapă spezele menționate în adresa înregistrată la Municipiul Sighișoara cu nr. 5.976/17.02.2025.

Art. 6. Administratorul parcării cu plată situată în Piața Octavian Goga (”Parcarea Mitică”), va fi notificat, în timp util, prin grija Municipiului Sighișoara, cu privire la amenajarea și exploatarea unui patinoar artificial, în perioada 01.11.2025 – 31.01.2026.

Art. 7. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Serviciul Monitorizare Servicii Publice, Guvernanță Corporativă, Compartimentul Buget, Contabilitate, Salarizare – Direcția Economică, Serviciul Relații Publice, Comunicare, Protocol și Administrativ, Compartimentul Situații de Urgență, Direcția Publică Poliția Locală din cadrul Municipiului Sighișoara, S.C. ECOSERV SIG S.R.L. și S.C. GELMAXICO S.R.L.

Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                        Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Serviciul Relații Publice, Comunicare, Protocol și Administrativ;

  2 ex. Serviciul Monitorizare Servicii Publice, Guvernanță Corporativă;
  1 ex. Compartimentul Buget, Contabilitate, Salarizare – Direcția Economică;
  1 ex. Compartimentul Situații de Urgență;

  1 ex. Direcția Publică Poliția Locală;

  1 ex. S.C. ECOSERV SIG S.R.L.;

  1 ex. S.C. GELMAXICO S.R.L.

17 ex.  

B.A.

